CELEX: 32015R0388
Language: el
Date: 2015-03-05 00:00:00
Title: Εκτελεστικός κανονισμός (ΕΕ) 2015/388 της Επιτροπής, της 5ης Μαρτίου 2015 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

10.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 65/9
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/388 ΤΗΣ ΕΠΙΤΡΟΠΉΣ
   της 5ης Μαρτίου 2015
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη Συνθήκη για την Ίδρυση της Ευρωπαϊκής Κοινότητας,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3 αυτού του πίνακα.
            
         
               (4)
            
            
               Είναι σκόπιμο οι δεσμευτικές δασμολογικές πληροφορίες, οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός, να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η περίοδος αυτή θα πρέπει να είναι τουλάχιστον τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 κατά τη διάρκεια περιόδου τριών μηνών από την έναρξη της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαρτίου 2015.
      
         
            Για την Επιτροπή,
         
         
            εξ ονόματος του Προέδρου,
         
         Heinz ZOUREK
         
            Γενικός Διευθυντής της Γενικής Διεύθυνσης Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, για τη δημιουργία του Κοινοτικού Τελωνειακού Κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των προϊόντων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Πλαστικό φύλλο διαστάσεων 62 cm × 52 cm × 150 μm που περιλαμβάνει 24 κεραίες. Κάθε κεραία αποτελείται από χάλκινα σύρματα με μορφή πηνίων επίπεδου ορθογώνιου σχήματος και συνδέεται με δύο βάσεις διεπαφής. Οι κεραίες παρουσιάζονται ως μια σειρά 8 × 3 και είναι κολλημένες η μία δίπλα στην άλλη πάνω στο πλαστικό φύλλο.
                  Το πλαστικό φύλλο δεν περιέχει ηλεκτρονικά κυκλώματα.
                  Οι κεραίες πρόκειται να χρησιμοποιηθούν ως μέρη έξυπνων καρτών.
                  Βλέπε εικόνα (1)
                  
               
               
                  8504 50 95
               
               
                  Η κατάταξη διέπεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 2 στοιχείο α) του τμήματος XVI καθώς και από το κείμενο των κωδικών ΣΟ 8504, 8504 50 και 8504 50 95.
                  Δεδομένου ότι οι κεραίες αποτελούνται μόνο από πηνία που λειτουργούν ως επαγωγείς, κατατάσσονται στην κλάση 8504 ως πηνία επαγωγής. Κατά συνέπεια, αποκλείεται η κατάταξή τους στην κλάση 8548 ως μέρη που δεν κατονομάζονται ούτε περιλαμβάνονται αλλού στο κεφάλαιο 85.
                  Το είδος πρέπει συνεπώς να καταταγεί στον κωδικό ΣΟ 8504 50 95 άλλο πηνίο επαγωγής.
               
            
         
      
         (1)  Η εικόνα έχει καθαρά ενημερωτικό χαρακτήρα.